Ons Fokus – KwaZulu-Natal Sinode
Die NG Kerk in KZN bestaan tans uit 50 gemeentes met ongeveer 18 800 belydende lidmate en 4, 150 dooplidmate.
In 2012 het die Sinodevergadering van die NG Kerk in KZN gesê dat die waarheid waarop ons vir die volgende vier jaar gaan fokus, is: In Christus saam op pad. Nie dat hierdie waarheid nie ook voor Oktober 2012 waar was en dat dit nie meer na Oktober 2016 waar gaan wees nie, maar ons wou daarop konsentreer om dit prakties te maak.
Die tema vir die sinodevergadering, Oktober 2016, was toe 'n gegewe! – In Christus is ons hoop
Die Ontwerpspan kon nie miskyk dat Jesus vir sy geloofsversterkte dissipels sê dat hulle die getuies van die Goeie Boodskap van Jesus Christus, vanaf Jerusalem en al verder, is nie. Die hoop moet gedra word, die Goeie Nuus versprei en geleef word – deur dissipels, die NG Kerk in KZN en al die volgelinge van Jesus. Dit is wat kerkwees beteken; missionaal wees. Daarom moet het ons dit verantwoord in die sinodevergadering van die NG Kerk in KZN.
Die sinodevergadering het nie net agtertoe gekyk, om so versterk te word in geloof en hoop nie, maar ook vorentoe. In Christus is ons hoop moet in die NG Kerk in KZN praktyk wees, en gedra word vanaf Pietermaritzburg en verder.
Die SVL is nou deurlopend besig om hierdie tema verder uit te pak aan die hand van 6 fokusse, naamlik:
Die bring van hoop in ons sinode
Die Christelike lewensstyl en waardes
Daar sal ook in die tweede kwartaal van 2018 'n Bybelstudieboekie wat deur die SVL geskryf word deur Bybelmedia uitgegee. Hierdie boekie sal 'n klompie oordenkings oor hoop bevat en sal in dieselfde formaat as die "In Christus saam op pad" boekie wees.